*Príloha č. 1 k Rozhodnutiu GR č. 14/2019*

**výzva pre žiadateľov o zabezpečovanie činností v školskom programe pre školské roky 2019/2020 – 2022/2023**

Pôdohospodárska platobná agentúra (ďalej len „platobná agentúra“) ako orgán štátnej správy zabezpečujúci administratívne činnosti súvisiace s finančnými prostriedkami z fondov Európskej únie a s finančnými prostriedkami štátneho rozpočtu Slovenskej republiky, smerujúcich do oblasti pôdohospodárstva a rozvoja vidieka v zmysle § 10 ods. 1 písm. a) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov

**vyzýva**

v zmysle § 3 nariadenia vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach v znení nariadenia vlády SR č. 221/2018 Z. z., ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „nariadenie vlády SR č. 189/2017 Z. z.“) všetkých žiadateľov o zabezpečovanie činností v Školskom programe (ďalej len „žiadatelia“) pre školské roky 2019/2020 – 2022/2023 **na predkladanie:**

**-** žiadostí o schválenie poskytovania pomoci na zabezpečovanie činností v Školskom programe,

- žiadostí o zmenu alebo o doplnenie schválenia na zabezpečovanie činností v Školskom programe.

**do 31. marca 2019**

(žiadosti predložené po termíne nebudú akceptované – rozhodujúci je dátum poštovej pečiatky alebo dátum prijatia žiadosti v podateľni platobnej agentúry)

a to na základe príručky pre žiadateľov na schválenie žiadosti o poskytovanie pomoci na zabezpečovanie dodávania mlieka, mliečnych výrobkov, ovocia, zeleniny a výrobkov z nich, sprievodných vzdelávacích opatrení a propagácie v rámci Školského programu pre školské roky 2019/2020 – 2022/2023 a na schválenie žiadosti o zmenu alebo o doplnenie schválenia v zmysle § 3 nariadenia vlády SR č. 189/2017 Z. z. v súlade s ustanoveniami **delegovaného nariadenia Komisie (EÚ) 2017/40**, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie Komisie (EÚ) č. 907/2014 a **vykonávacieho nariadenia Komisie (EÚ) 2017/39** o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach.

**Oprávnený subjekt:**

**Žiadateľ** je podľa § 3 ods. 1 nariadenia vlády SR č. 189/2017 Z. z. v prípade zabezpečovania činností podľa § 1 písm. a) a  b): podnikateľ, alebo v prípade zabezpečovania činností podľa § 1 písm. c) a  d): fyzická osoba – podnikateľ alebo právnická osoba.

**Formuláre:**

Žiadosť o schválenie poskytovania pomoci na zabezpečovanie činností v Školskom programe,

Žiadosť o zmenu alebo o doplnenie schválenia na zabezpečovanie činností v Školskom programe.

**Sprievodné doklady:** uvedené v časti 3 príručky pre žiadateľov

**Adresa predkladania:** Pôdohospodárska platobná agentúra

Sekcia organizácie trhu a štátnej pomoci

Hraničná 12

815 26 Bratislava

Príručka pre žiadateľov na schválenie žiadosti o poskytovanie pomoci na zabezpečovanie dodávania mlieka, mliečnych výrobkov, ovocia, zeleniny a výrobkov z nich, sprievodných vzdelávacích opatrení a propagácie v rámci Školského programu pre školské roky 2019/2020 – 2022/2023 a na schválenie žiadosti o zmenu alebo o doplnenie schválenia v zmysle § 3 nariadenia vlády SR č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach vrátane formuláru je dostupná na webovom sídle platobnej agentúry ([www.apa.sk](http://www.apa.sk)) v časti Podpory – Organizácia trhu – Školské programy – Školské ovocie a zelenina / Školské mlieko.

Žiadatelia sú povinní postupovať v zmysle legislatívy uvedenej v príručke.

V Bratislave dňa 27. 02. 2019

Ing. Juraj Kožuch, PhD.  
            generálny riaditeľ